CELEX: 32013R0798
Language: hu
Date: 2013-08-21 00:00:00
Title: A Bizottság 798/2013/EU végrehajtási rendelete ( 2013. augusztus 21. ) az 540/2011/EU végrehajtási rendeletnek a piretrinek hatóanyag jóváhagyási feltételei tekintetében történő módosításáról  EGT-vonatkozású szöveg

22.8.2013   
            
            
               HU
            
            
               Az Európai Unió Hivatalos Lapja
            
            
               L 224/9
            
         A BIZOTTSÁG 798/2013/EU VÉGREHAJTÁSI RENDELETE
   (2013. augusztus 21.)
   az 540/2011/EU végrehajtási rendeletnek a piretrinek hatóanyag jóváhagyási feltételei tekintetében történő módosításáról
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a növényvédő szerek forgalomba hozataláról, valamint a 79/117/EGK és a 91/414/EGK tanácsi irányelvek hatályon kívül helyezéséről szóló, 2009. október 21-i 1107/2009/EK európai parlamenti és tanácsi rendeletre (1) és különösen annak 13. cikke (2) bekezdésének c) pontjára,
   mivel:
   
               (1)
            
            
               A 91/414/EGK tanácsi irányelv 8. cikkének (2) bekezdésében említett munkaprogram negyedik szakasza végrehajtásának további részletes szabályairól szóló, 2004. december 3-i 2229/2004/EK bizottsági rendelet (2) 24b. cikkében előírt eljárásnak megfelelően a 2008/127/EK bizottsági irányelv (3) révén a piretrinek hatóanyagként felvételre kerültek a 91/414/EGK tanácsi irányelv (4) I. mellékletébe. Mióta az 1107/2009/EK rendelet felváltotta a 91/414/EGK irányelvet, ez az anyag az említett rendelet értelmében jóváhagyott hatóanyagnak tekintendő, és szerepel az 1107/2009/EK európai parlamenti és tanácsi rendeletnek a jóváhagyott hatóanyagok jegyzéke tekintetében történő végrehajtásáról szóló, 2011. május 25-i 540/2011/EU bizottsági végrehajtási rendelet (5) mellékletének A. részében.
            
         
               (2)
            
            
               A 2229/2004/EK rendelet 25a. cikkének megfelelően az Európai Élelmiszerbiztonsági Hatóság (a továbbiakban: a Hatóság) 2012. december 12-én benyújtotta a Bizottsághoz a piretrinekre vonatkozó vizsgálati jelentés tervezetéről kialakított véleményét (6). A Hatóság a bejelentőhöz is eljuttatta a piretrinekre vonatkozó véleményét. A Bizottság felkérte a bejelentőt, hogy nyújtsa be a piretrinekre vonatkozó vizsgálati jelentés tervezetével kapcsolatos észrevételeit. A vizsgálati jelentés tervezetét és a Hatóság véleményét a tagállamok és a Bizottság az Élelmiszerlánc- és Állategészségügyi Állandó Bizottság keretében közösen megvizsgálták, majd a piretrinekről szóló bizottsági vizsgálati jelentés formájában 2013. július 16-jén véglegesítették.
            
         
               (3)
            
            
               Megerősítést nyert, hogy a piretrinek az 1107/2009/EK rendelet értelmében jóváhagyott hatóanyagoknak tekintendők.
            
         
               (4)
            
            
               Az 1107/2009/EK rendelet 6. cikkével összefüggésben értelmezett 13. cikkének (2) bekezdése alapján, valamint a jelenleg rendelkezésre álló tudományos és műszaki ismeretek fényében a piretrinek jóváhagyási feltételeit módosítani szükséges. Különösen további megerősítő információk kérése indokolt.
            
         
               (5)
            
            
               Az 540/2011/EU végrehajtási rendelet mellékletét ezért ennek megfelelően módosítani kell.
            
         
               (6)
            
            
               E rendelet alkalmazását megelőzően elegendő időt kell biztosítani arra, hogy a tagállamok, a bejelentők és a piretrineket tartalmazó növényvédő szerekre vonatkozó engedélyek jogosultjai felkészülhessenek a hatóanyag jóváhagyási feltételeinek módosításából fakadó követelmények teljesítésére.
            
         
               (7)
            
            
               Az e rendeletben előírt intézkedések összhangban vannak az Élelmiszerlánc- és Állategészségügyi Állandó Bizottság véleményével,
            
         ELFOGADTA EZT A RENDELETET:
   1. cikk
   Az 540/2011/EU végrehajtási rendelet mellékletének A. része e rendelet mellékletének megfelelően módosul.
   2. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   Ezt a rendeletet 2014. január 1-jétől kell alkalmazni.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2013. augusztus 21-én.
      
         
            a Bizottság részéről
         
         
            az elnök
         
         José Manuel BARROSO
      
   
   
      (1)  HL L 309., 2009.11.24., 1. o.
   
      (2)  HL L 379., 2004.12.24., 13. o.
   
      (3)  HL L 344., 2008.12.20., 89. o.
   
      (4)  HL L 230., 1991.8.19., 1. o.
   
      (5)  HL L 153., 2011.6.11., 1. o.
   
      (6)  Európai Élelmiszerbiztonsági Hatóság; Conclusion on the peer review of the pesticide risk assessment of the active substance pyrethrins (A piretrin hatóanyagú növényvédő szereknél felmerülő kockázatok felméréséről szóló szakértői értékelés következtetései). EFSA Journal 2013; 11(1):3032. [76 o.]. doi:10.2903/j.efsa.2013.3032. Elérhető a következő internetes címen: www.efsa.europa.eu/efsajournal.
   
      MELLÉKLET
      Az 540/2011/EU végrehajtási rendelet mellékletének A. részében a piretrinekre vonatkozó 246. sor helyébe a következő szöveg lép:
      
         
                     Sorszám
                  
                  
                     Közhasználatú név, azonosító szám
                  
                  
                     IUPAC-név
                  
                  
                     Tisztaság
                  
                  
                     Jóváhagyás dátuma
                  
                  
                     Jóváhagyás lejárta
                  
                  
                     Egyedi rendelkezések
                  
               
                     „246
                  
                  
                     Piretrinek: 8003-34-7
                     CIPAC-szám: 32
                     A. kivonat: kivonatok Chrysanthemum cinerariaefoliumból:
                     89997- 63-7
                     piretrin 1: CAS 121- 21-1
                     piretrin 2: CAS 121- 29-9
                     cinerin 1: CAS 25402- 06-6
                     cinerin 2: CAS 121- 20-0
                     jasmolin 1: CAS 4466- 14-2
                     jasmolin 2: CAS 1172- 63-0
                     B. kivonat:
                     piretrin 1: CAS 121-21-1
                     piretrin 2: CAS 121- 29-9
                     cinerin 1: CAS 25402- 06-6
                     cinerin 2: CAS 121- 20-0
                     jasmolin 1: CAS 4466- 14-2
                     jasmolin 2: CAS 1172- 63-0
                  
                  
                     A piretrinek kémiai anyagok bonyolult elegyei.
                  
                  
                     A. kivonat: ≥ 500 g/kg piretrinek
                     B. kivonat: ≥ 480 g/kg piretrinek
                  
                  
                     2009. szeptember 1.
                  
                  
                     2019. augusztus 31.
                  
                  
                     A.   RÉSZ
                     Kizárólag rovarirtó szerként engedélyezhető.
                     B.   RÉSZ
                     Az 1107/2009/EK rendelet 29. cikkének (6) bekezdésében említett egységes alapelvek érvényesítése érdekében figyelembe kell venni az Élelmiszerlánc- és Állategészségügyi Állandó Bizottság keretében véglegesített, a piretrinekről (SANCO/2627/2008) szóló vizsgálati jelentésben és különösen annak I. és II. függelékében található megállapításokat.
                     Az átfogó értékelésben a tagállamoknak fokozott figyelmet kell fordítaniuk a következőkre:
                     
                                 a)
                              
                              
                                 a szert kezelő személyekre és a dolgozókra jelentett kockázat;
                              
                           
                                 b)
                              
                              
                                 a nem célzott élőlényekre jelentett kockázat.
                              
                           A használati feltételek között indokolt esetben szerepelniük kell a megfelelő egyéni védőfelszerelés használatára vonatkozó rendelkezéseknek és egyéb kockázatcsökkentő intézkedéseknek.
                     A kérelmező megerősítő információt nyújt be az alábbiakról:
                     
                                 1.
                              
                              
                                 az iparilag gyártott műszaki minőségű anyag specifikációja, tájékoztatás az esetleges szennyeződésekről, az anyag megfelelése a toxikológiai tanulmányokhoz használt tesztanyag specifikációjával;
                              
                           
                                 2.
                              
                              
                                 a belélegzés kockázata;
                              
                           
                                 3.
                              
                              
                                 a szermaradvány meghatározása;
                              
                           
                                 4.
                              
                              
                                 a fő összetevő, vagyis a piretrin 1 reprezentativitása a talajban és a vízben való sors és viselkedés szempontjából.
                              
                           A kérelmező az 1. pontban előírt információkat 2014. március 31-ig, a 2., a 3. és a 4. pontban előírtakat pedig 2015. december 31-ig köteles benyújtani a Bizottsághoz, a tagállamokhoz és a Hatósághoz.”